Document ID: 32001R1050

32001R1050
L 148/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1050/2001 НА СЪВЕТА
от 22 май 2001 година
привеждащ в съответствие за шести път режима на помощи за памук, въведена с Протокол 4, приложен към Акта за присъединяване на Гърция
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Протокол 4 относно памука (1), приложен към Акта за присъединяване на Гърция, и по-специално параграф 11 от него,
като взе предвид предложението на Комисията (2),
като взе предвид становището на Европейския парламент (3),
като взе предвид становището на Икономическия и социален комитет (4),
като има предвид, че:
(1)
Прегледът на функционирането на режима на помощи и схемата за подпомагане на обработваемите култури съгласно условията на параграф 11 от Протокол 4, приложен към Акта за присъединяване на Гърция, разкрива необходимост за привеждане в съответствие на режима за памука.
(2)
Мерките относно памука са представени в Протокол 4 в Регламент (ЕО) № 1554/95 на Съвета от 29 юни 1995 г. относно определяне на основните правила за режима на помощи за памук и отмяна на Регламент (ЕИО) № 2169/81 (5) и Регламент (ЕИО) № 1964/87 на Съвета от 2 юли 1987 г. за привеждане в съответствие на режима на помощи за памук, въведена с Протокол 4, приложен към Акта за присъединяване на Гърция (6). Режимът, предвиден в Протокол 4 следва да бъде поддържан, в частност, възможността на Съвета да приведе в съответствие режима и, с цел да се постигне опростяване, мерките за изпълнение относно помощта за производство на памук следва да бъдат обединени в един регламент на Съвета,
ПРИЕ НАСТОЯЩИЯ РЕГЛАМЕНТ:
Член 1
Протокол 4, приложен към Акта за присъединяване на Гърция се прилага, както следва:
1.
Параграф 3 се заменя със следния текст:
„3.
Режимът, посочен в параграф 2, включва предоставянето на помощ за производство.“
2.
Параграф 6 се заменя със следния текст:
„6.
Съветът, с квалифицирано мнозинство по предложение на Комисията и след консултации с Европейския парламент, следва да вземе решение за необходимите промени в системата, въведени съгласно настоящия протокол и приема общите правила, необходими за прилагане на разпоредбите на настоящия протокол.“
3.
Параграфи 7, 8, 8а, 9, 10, 11, и 12 се заличават.
4.
Параграф 13 става параграф 7.
Член 2
Настоящият регламент влиза в сила от датата на публикуването му в Официален вестник на Европейските общности.
Той се прилага от 1 септември 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 май 2001 година.

Labels: 18
17
19
5